72. ΑΠΟΦΑΣΙΣ ΚΥΒΕΡΝΗΤΙΚΟΥ ΟΙΚΟΝΟΜΙΚΟΥ ΣΥΜΒΟΥΛΙΟΥ Αριθ. 301 της 30 Δεκ. 1965/20 Ιαν. 1966 (ΦΕΚ Α΄ 14) Περί ρυθμίσεως των υπό Νομικών και Φυσικών Προσώπων οφειλομένων μεσομακροπροθέσμων εις δολλάρια δανείων συναφθέντων μέσω της ΑΤΕ. Λαβόν υπ’ όψιν: α)Την υπ’ αριθ. 212/13.12.63 πράξιν του Υπουργικού Συμβουλίου (ΦΕΚ 225/1963) περί εγκρίσεως της παρά της Νομισματικής Επιτροπής ληφθείσης αποφάσεως (υπ’ αριθ. 1304/5.12.63) «περί διακανονισμού των οφειλομένων εις την ΑΤΕ και ληξιπροθέσμων μέχρι 31.12.62 δανείων προς φυσικά πρόσωπα και καθορισμού νέων επιτοκίων χορηγήσεων και τόκου υπερημερίας». β)την υπ’ αριθ. 149/22.7.65 απόφασιν του Κ.Ο.Σ. «περί ρυθμίσεως των υπό Νομικών Προσώπων οφειλομένων εις Α.Τ.Ε. ληξιπροθέσμων μέχρι 31.12.62 πάσης φύσεως εις δραχμάς δανείων». γ)Την ανάγκην διακανονισμού ωσαύτως και των οφειλομένων υπό Νομικών και Φυσικών Προσώπων εις δολλάρια δανείων συναφθέντων μέσω της ΑΤΕ και την ληφθείσαν σχετικώς υπ’ αριθ. 151 της 2.7.65 απόφασιν του και δ)Την σχετικήν εισήγησιν των επί των Οικονομικών και Γεωργίας Υπουργών, ανακαλεί Την ως άνω 151 της 22ας Ιουλ. 1965 ληφθείσαν απόφασίν του «περί ρυθμίσεως των υπό Νομικών και Φυσικών Προσώπων οφειλομένων μεσομακροπροθέσμων εις δολλάρια δανείων συναφθέντων και χορηγηθέντων μέσω της ΑΤΕ» και αποφασίζει τα κατωτέρω δια την ρύθμισιν των υπό των Νομικών και Φυσικών Προσώπων οφειλομένων υπολοίπων εκ μεσομακροπροθέσμων εις δολλάρια δανείων συναφθέντων και χορηγηθέντων μέσω της ΑΤΕ είτε δια λογαριασμόν της πρώην AMAG (Σύμβασις 18/5.5.48), είτε της πρώην Κεντρικής Επιτροπής Δανείων–ΚΕΔ–(Ανασυγκροτήσεως), είτε του πρώην Ο.Χ.Ο.Α. 1.Πρόσωπα υπαγόμενα εις την ρύθμισιν. Εις την παρούσαν ρύθμισιν υπάγονται αι παντός βαθμού, μορφής και κατηγορίας Γεωργικαί και Αλιευτικαί Συν/καί Οργανώσεις, Κοινοπραξίαι Συνεταιρικών Οργανώσεων, Κεντρικαί Συνεταιριστικαί Οργανώσεις, Λιμενικά Ταμεία και Εταιρείαι, τα φυσικά πρόσωπα, ως και γενικώς πάντα τα δανειοδοτηθέντα μέσω της ΑΤΕ πρόσωπα εξαιρέσει των Επιχειρήσεων Ατλαντικής Αλιείας. 2.Οφειλαί υπαγόμεναι εις την ρύθμισιν. Εις την ρύθμισιν υπάγονται τα συναφθέντα κατά τα άνω μέσω της ΑΤΕ εις δολλάρια δάνεια μέσης και μακράς προθεσμίας τα εμφανίζοντα υπόλοιπον και οφειλόμενα υπό των αναγραφομένων εις την προηγουμένην παράγραφον προσώπων. 3.Τρόπος ρυθμίσεως και εξοφλήσεως των οφειλών. α)Μειούνται τα εκάστοτε ισχύσαντα συμβατικά επιτόκια των πάσης φύσεως δανείων των υπαγομένων εις την παρούσαν ρύθμισιν από της συνάψεώς των, εις 1% γενικώς. β)Απαλλάσσονται από της λήξεώς των μέχρι της 31.12.1962 των τόκων υπερημερίας, ήτοι της διαφοράς μεταξύ των μειουμένων κατά τα άνω συμβατικών επιτοκίων και των εκάστοτε ισχυσάντων επιτοκίων υπερημερίας άπαντα τα υπαγόμενα εις την παρούσαν ρύθμισιν ανεξόφλητα κατά τα άνω δάνεια. Οι τυχόν εισπραχθέντες υπό της ΑΤΕ τόκοι υπερημερίας (ήτοι η διαφορά μεταξύ τόκου υπερημερίας και τόκου βάσει του μειουμένου ως ανωτέρου επιτοκίου) των κατά τα άνω ρυθμιζομένων δανείων θ’ αχθώσιν υπ’ αυτής εις μείωσιν του οφειλομένου κεφαλαίου των ρυθμιζομένων απαιτήσεων μέχρις εξοφλήσεως τούτων, αποκλειομένης οπωσδήποτε της επιστροφής τόκων εις χείρας των οφειλετών. (Αντί της σελ. 212,25(β) Σελ. 212,25(γ) Τεύχος 547-Σελ. 65 Αγροτική Τράπεζα 12.Θ.ζ.71-72 γ)Το μετά την τοιαύτην αναθεώρησιν και απαλλαγήν εκ τόκων απομένον υπόλοιπον κεφαλαίου επιβαρύνεται από 1.1.63 μέχρις εξοφλήσεως με τόκον γενικώς προς 1 1/2%, εκτός εάν επί ειδικών περιπτώσεων είχε καθορισθή μικρότερον επιτόκιον, ότε και θα διατηρηθή τούτο. δ)Οι εισπραχθέντες εκ γενομένον μετά την 31.12.1962 καταβολών, επί πλέον των ανωτέρω καθοριζομένων, τόκοι θα αχθούν εις μείωσιν του νέου κεφαλαίου της οφειλής. ε)Το ούτω διαμορφούμενον συνολικόν υπόλοιπον του δανείου, μετά των κατά τα άνω καθοριζομένων μέχρι της ημερομηνίας εκδόσεως της παρούσης τόκων, παγιοποιείται ενοποιούμενον και θέλει εξοφληθή εις 20 ετησίας δόσεις καταβλητέας από του έτους 1965 επί τω αυτώ κατά τα άνω μειωμένω τόκω (1 1/2%), υπολογιζομένω μόνον επί του κεφαλαίου της απαιτήσεως και ουχί και επί των οφειλομένων τόκων. ς)Η ετησία δόσις δια την εξόφλησιν των ρυθμιζομένων απαιτήσεων δεν δύναται να είναι μικροτέρα των 10.000 δραχμών κατά οφειλέτην εκτός εάν είναι ήδη μικροτέρα του ποσού τούτου οπότε ισχύει αύτη. ζ)Ο καθορισμός της ημερομηνίας καταβολής των δόσεων θα γίνη υπό της ΑΤΕ λαμβανομένης υπ’ όψιν της εποχής καθ’ ην οι οφειλέται πραγματοποιούν τα κυριώτερα εισοδήματα. Πάσα καθυστέρησις, πέραν του εξαμήνου, εξοφλήσεως ληξιπροθέσμου δόσεως των κατά τα άνω ρυθμιζομένων οφειλών θα έχη ως συνέπειαν να καθίσταται αμέσως απαιτητόν ολόκληρον το υπόλοιπον του υπαχθέντος κατά τα άνω εις την ρύθμισιν ποσού, υποχρεουμένου του οφειλέτου εις ολοσχερή εξόφλησιν αυτού μετά του τόκου υπερημερίας, οριζομένου εις 4% ετησίως, από της καθορισθείσης ημερομηνίας πληρωμής της καθυστερουμένης δόσεως. η)Πάσα απώλεια εσόδων της Αγροτικής Τραπέζης της Ελλάδος, ως και της ΕΤΒΑ εκ των δια της παρούσης αποφάσεως διενεργουμένων μελλοντικών ρυθμίσεων και αναδρομικών απαλλαγών θέλει καλυφθή υπό του Κρατικού Προϋπολογισμού. Η παρούσα εγκριθήσεται δια Νόμου και δημοσιευθήσεται εις την Εφημερίδα της Κυβερνήσεως. Σελ. 212,26(γ) Τεύχος 547-Σελ. 66 